“ผู้ว่าฯกทม.” ลงนามยืนยันคำสั่งปิดร้านค้า-แผงลอยหลังเที่ยงคืน-ตี 5 คุมเข้ม “โควิด-19”
"พล.ต.อ.อัศวิน ขวัญเมือง" ผู้ว่าราชการกรุงเทพมหานคร ลงนามยืนยันคำสั่งปิดร้านค้า-แผงลอยหลังเที่ยงคืน-ตี 5 คุมเข้ม "โควิด-19"
"พล.ต.อ.อัศวิน ขวัญเมือง" ผู้ว่าราชการกรุงเทพมหานคร ลงนามยืนยันคำสั่งปิดร้านค้า-แผงลอยหลังเที่ยงคืน-ตี 5 คุมเข้ม "โควิด-19"
1 เม.ย. 2563

พล.ต.อ.อัศวิน ขวัญเมือง ผู้ว่าราชการกรุงเทพมหานคร (กทม.)​ ลงนามในประกาศกรุงเทพมหานคร เรื่อง สั่งปิดสถานที่เป็นการชั่วคราว ฉบับที่ 5 ณ วันที่ 1 เม.ย.63 ระบุว่า ที่ประชุมคณะกรรมการโรคติดต่อ กทม. มีมติเห็นชอบ เพิ่มมาตรการป้องกันการแพร่ระบาดของไวรัสโคโรนา 2019 (โควิด-19) โดยควบคุมเวลาเปิด-ปิดสถานที่ดังต่อไปนี้เป็นการชั่วคราว ตั้งแต่วันที่ 2-30 เม.ย.63
– ร้านอาหารและเครื่องดื่ม ทั้งที่อยู่ในและนอกคูหา รถเข็น แผงลอย ให้เปิดได้ตั้งแต่เวลา 05.01-24.00 น. โดยยังขอความร่วมมือให้เปิดขายเฉพาะในรูปแบบซื้อออกไปทานที่อื่น ยกเว้นร้านอาหารในโรงแรมและสนามบิน และโรงอาหารในโรงพยาบาล ให้เปิดส่วนนั่งทานได้ แต่ต้องมี social distancing และมาตรการรักษาสุขอนามัยที่ชัดเจนและเคร่งครัด
– ร้านสะดวกซื้อ ซูเปอร์มาร์เก็ต และร้านค้าทุกประเภท ทั้งที่อยู่ในและนอกห้างฯ ให้ปิดตั้งแต่เวลา 00.01-05.00 น.
– สวนสาธารณะทุกแห่ง ทั้งที่อยู่ในความควบคุมของภาครัฐและเอกชน รวมทั้งในหมู่บ้านและคอนโดมิเนียมต่างๆ เพื่อลดกิจกรรมที่มีการรวมคนและมีความใกล้ชิดกัน
ทั้งนี้ ผู้ฝ่าฝืนอาจมีความผิดตามมาตรา 52 แห่งพระราชบัญญัติโรคติดต่อ พ.ศ.2558 ต้องระวางโทษจำคุกไม่เกิน 1 ปี หรือปรับไม่เกิน 100,000 บาท หรือทั้งจำทั้งปรับ และอาจมีความผิดตามมาตรา 18 แห่งพระราชกำหนดการบริหารราขการในสถานการณ์ฉุกเฉิน พ.ศ.2548 ต้องระวางโทษจำคุกไม่เกิน 2 ปี หรือปรับไม่เกิน 40,000 บาท หรือทั้งจำทั้งปรับ

